cyanic-selkie/wikianc huggingface dataset:
Դոքսոռուբիցին
Դոքսոռուբիցին, առևտրային անվանումն է Ադրիամիցին, քիմիոթերապևտիկ դեղամիջոց է՝ կիրառվող քաղցկեղի բուժման նպատակով ։ Վերջինս ներառում է՝ կրծքագեղձի քաղցկեղ, միզապարկի քաղցկեղ, Կապոշիի սարկոմա, լիմֆոմա, և սուր լիմֆոցիտար լեյկեմիա ։ Հաճախ օգտագործվում է այլ քիմիոթերապևտիկ դեղամիջոցների հետ զուգակցված ։ Դոքսոռուբիցինի օրգանիզմ ներմուծման ուղին ներերակայինն է ։
Դոքսոռուբիցինի բժշկական նպատակներով կիրառությունը՝ ԱՄՆում, հաստատվել է 1974 թվականին :Այն Առողջապահության Համաշխարհային Կազմակերպության հիմնական դեղամիջոցների ցանկում է ՝ որպես առավել անվտանգ և արդյունավետ դեղ ։ Վաճառքի գինը զարգացող երկրներում կազմում է մոտավոր ԱՄՆ $3.88–32.79 դոլլարի սահմաններում՝ ամեն 50 միլիգրամի հաշվարկով ։ Մեծ Բրիտանիայում այդ արժեքը նշանակում է Ազգային Առողջության Ծառայությունը (National Health Service, NHS )` մոտավորապես £100.12 : Գոյություն ունեն պեգիլացված և լիպոսոմային տեսակներ, որոնք համեմատաբար ավելի դժվարամատչելի են ։ Դոքսառուբիցինն ի սկզբանե անջատվել է Streptomyces peucetius բակտերիաների շտամներից ։
Բժշկական կիրառություն
Դոքսոռուբիցինը հիմնականում օգտագործվում է լեյկեմիաների և Հոջկինի լիմֆոմայի բուժման մեջ, ինչպես նաև միզապարկի, կրծքագեղձի, ստամոքսի, թոքի քաղցկեղի, փափուկ հյուսվածքների սարկոմայի, բազմակի միելոմայի և այլ ուռուցքային հիվանդությունների ։ Առավելապես կիրառվող դոքսոռուբիցին ներառող բուժման սխեմաներն են. ԱՑ`ադրիամիցին, ցիկլոֆոսֆամիդ, ՏԱՑ՝ տաքսոտեր, ԱՑ, ԱԲՎԴ՝ ադրիամիցին, բլեոմիցին, վինբլաստին, դակարբազին, ՑՀՎՊ՝ ցիկլոֆոսֆամիդ, հիդրօքսիդաունոռուբիցին, վինկրիստին, պրեդնիզոլոն և ՖԱՑ՝ 5-ֆտորուրացիլ, ադրիամիցին, ցիկլոֆոսֆամիդ ։
Դոքսիլը (տես ներքևում) առաջնայնորեն կիրառվում է ձվարանի քաղցկեղով տառապող այն անձանց բուժման նպատակով, ովքեր պլատինիում հիմնված քիմիաթերապիա են ստացել, և նկատվել է հիվանդության առաջխաղացում կամ ախտադարձ, ինչպես նաև ՁԻԱՀ-ից առաջացած Կապոշիի սարկոմայի բուժման նպատակով ։
Լիպոսոմալ ֆորմա
Դոքսոռուբիցինի պեգիլացված՝ լիպոսոմ-ներպատիճավորված, ֆորման է, Դոքսիլ առևտրային անվանումով։ Այն ստեղծվել է Կապոշիի սարկոմայի բուժման նպատակով․ ՁԻԱՀ ասոցացված քաղցկեղ, որն արտահայտվում է ենթամաշկային նորագոյացությունների, բերանի խոռոչի, քթի և կոկորդի լորձաթաղանթներում կամ այլ օրգաններում ուռուցքային աճի։ Պոլիէթիլեն գլիկոլով թաղանթապատումն ապահովում է դոքսոռուբիցինի առավելագույն կոնցենտրացիա մաշկում։ Այնուամենայնիվ վերջինս ունի կողմնակի ազդեցություն՝ ափ-ներբանային էրիթրոդիզէսթեզիա, առավել հայտնի որպես՝ ձեռք-ոտք համախտանիշ (hand-foot syndrome )։ Դոքոռուբիցինի այս տեսակի օրգանիզմ ներմուծումից հետո դեղի փոքր քանակներ կարող են դուրս գալ ոտքերի ներբանների և ձեռքերի ափերի մազանոթներից։ Այս արտահոսքի հետևանք է դառնում մաշկի կարմրություն, փխրունություն և շերտազատում, որն առաջացնում է հիվանդի անհարմարություն և հաճախ նաև գանգատներ ցավից։ Կլինիկական հետազոտությամբ՝ ամեն 4 շաբաթ 50 mg/m2 դոզավորման պայմաններում դեպքերի 50 տոկոսում զարգացել է ձեռք-ոտք սինդրոմը։ Տվյալ կողմնակի ազդեցության զարգացման այսպիսի հաճախականությունը սահմանափակում է դեղաձևի օրգանիզմ ներմուծվող դեղաչափը՝ համեմատած հասարակ դոքսոռուբիցինի, միևնույն բուժման սխեմաներում, այդպիսով սահմանափակելով նաև պոտենցիալ փոխարինումը։ Հասարակ դոքսոռուբիցինի փոխարումը ներպատիճավորված լիզոսոմալ Դոքսիլով ցանկալի է, քանի որ վերջինիս կարդիոտոքսիկությունն ավելի ցածր է։ Այս դեղաձևը նաև հաստատված է Սննդի և Դեղորայքի Հսկողության (Food and Drug Administration, FDA) կողմից՝ բազմակի միելոմայի և ձվարանի քաղցկեղի բուժման մեջ ։
Ոչ պեգիլացված լիպոսոմալ դոքսոռուբիցինը՝ Մայոսեթ անվամբ, հաստատված է Եվրոպայում և Կանադայում կրծքագեղձի մետաստատիկ քաղցկեղի բուժման մեջ՝ ցիկլոֆոսֆամիդի հետ զուգակցված, բայց չի հաստատվել ԱՄՆ ՍԴՀ կողմից։ Դոքսիլի համեմատ, Մայոսեթի լիպոսոմը չի պարունակում պոլիէթիլեն գլիկոլային թաղանթ, այդ պատճառով չի տալիս ձեռք-ոտք սինդրոմի նման հաճախականություն։ Այս կողմնակի ազդեցության մինիմալիզացիան տալիս է հնարավորություն փոխարինելու մեկը-մեկի հարաբերությամբ դոքսոռուբիցինը Մայոսեթով՝ համապատասխան բուժման սխեմայում, այդպիսով ապահովելով անվտանգությունն առանց արդյունավետության կորստի։ Ինչպես Դոքսիլի դեպքում, դոքսոռուբիցինի լիզոսոմալ ներպատիճավորումը իջեցնում է կարդիոտոքսիկությունը։ Տեսականորեն, լիպոսոմալ ինկապսուլյացիայի շնորհիվ՝ իջեցնելով դոքսոռուբիցինի կարդիոտոքսիկությունը, այն կարելի է համակցել այլ կարդիոտոքսիկ քիմիոթերապևտիկ դեղամիջոցների հետ, ինչպիսին է՝ տրաստուզումաբը։ ՍԴՀ նախազգուշացումն է՝ տրաստուզումաբը չի կարող օգտագործվել դոքսոռուբիցինի հետ միաժամանակյա համակցմամբ, և միայն հաջորդական համակցումն է հնարավոր։ Կլինիկական ուսումնասիրությունները ցույց են տվել, որ տրանստուզումաբի և դոքսոռուբիցինի միաժամանակյա համակցության նկատմամբ ուռուցքն ունի բարձր զգայունություն, բայց այս համակցման հետևանք է անցանկալի կարդիոտոքսիկությունը՝ ներառող կանգային սրտային անբավարարության զարգացման ռիսկ։ Հրապարակված II էտապի հետազոտության համաձայն Մայոսեթը, տրաստուզումաբը և պակլիտակսելը կարող են անվտանգ օգտագործվել միաժամանակյա համակցմամբ՝ առանց սրտային վնասման ռիսկի (որոշվում է ձախ փորոքի արտամղման ֆրակցիայի՝ ՁՓԱՖ, իջեցմամբ) և կարելի է հասնել ուռուցքի բարձր զգայունության բուժման նկատմամբ։ Այսպիսով, ՍԴՀ III էտապի հետազոտման և դեղաձևի հաստատման համար առկա են բավարար հիմքեր ։
Կարդիոտոքսիկություն
Ամենավտանգավոր կողմնակի ազդեցությունը դիլատացիոն կարդիոմիոպաթիան է, որը բերում է կանգային սրտային անբավարարության զարգացման։ Կարդիոմիոպաթիայի զարգացման հաճախականությունը կախված է կումուլյացիոն դեղաչափից և կազմում է 4%՝ դոքսոռուբիցինի 500–550 mg/m2 դեղաչափի դեպքում, 18%՝ 551–600 mg/m2-ի, 36%՝ 600 mg/m2 դեղաչափի և նրա գերազանցման դեպքում ։ Ենթադրվում է, որ դոքսոռուբիցինի այս կողմնակի ազդեցության զարգացման մեխանիզմները մի քանիսն ե. օքսիդատիվ սթրես, կծկողական սպիտակուցների սինթեզն ապահովող գեների ճնշում և p53 միջնորդավորված ապոպտոզ ։
Դոքսոռուբիցին ինդուկցված կարդիոմիոպաթիան հիմնականում արտահայտվում է դիլատացիոն կարդիոմիոպաթիայով. որը ենթադրում է սրտի բոլոր չորս խոռոչների լայնացում ։ Վերջինս բերում է սրտի սիստոլիկ և դիաստոլիկ դիսֆունկցիայի : Անխուսափելի է դառնում սրտային անբավարարությունը, որն էլ 50% մահացության պատճառն է : Սկսած 2010 թվականից չկա արդյունավետ բուժում՝ դեղորայքի կողմնակի ազդեցության հետևանքով զարգացած կարդիոմիոպաթիայի համար ։ Որոշակի դեպքերում կարող է օգտագործվել դեքսրազոքսանը` դոքսոռուբիցինի կարդիոտոքսիկությունն իջեցնելու համար ։
Այլ
Հաջորդ տարածված և պոտենցիալ մահաբեր բարդությունն է տիֆլիտը՝ աղիքի սուր, կյանքին սպառնացող բորբոքում ։ Բացի այդ, որոշ անձանց շրջանում զարգանում է ափ-ներբանային էրիթրոդիզէսթեզիա՝ բնութագրվող որպես ափերի և ներբանների մաշկի ցանավորում, այտուց, ցավ և էրիթրեմա ։ Կապված այս կողմնակի ազդեցությունների և իր գունավորման հետ՝ դոքսոռուբիցինը ստացել է «կարմիր սատանա» կամ «կարմիր մահ» անունները։
Քիմիաթերապիան բերում է հեպատիտ B-ի վերաակտիվացման, և դոքսոռուբիցին ներառող սխեմաները նույնպես բացառություն չեն ։
Դոքսոռուբիցինը և որոշ այլ քիմիոթերապևտիկ դեղամիջոցներ (ներառյալ ցիկլոֆոսֆամիդը) դիսպիգմենտացիայի պատճառ են։ Այլ դեղախմբերից նման կողմնակի ազդեցություն առաջացնում են հակամալարիային դեղերը, ամիոդարոնը, ծանր մետաղները (բայց ոչ երկաթը), տետրացիկլինները և հակափսիխոտիկները ։
Կենսասինթեզ
Դոքսոռուբիցինը(ԴՔՌ) դաունոռուբիցինի 14-հիդրօքսիլացված ածանցյալն է. դաունոռուբիցինը ԴՔՌ կենսասինթետիկ ուղու անմիջական նախորդն է։ Դաունոռուբիցինը բնական միացություն է, քանի որ այն սինթեզվում է Ստրեպտոմիցեսի մի շարք, տարբեր վայրի շտամներում։ Համեմատության համար՝ միայն մեկ ոչ վայրի շտամ է հայտնաբերվել՝ Streptomyces peucetius -ի ենթատեսակ cesius ATCC 27952 -ը, որն ունակ է արտադրելու առավել լայնորեն կիրառվող ԴՔՌ-ն ։ Այս շտամը ստեղծել է Արկամոնը 1969 թվականին, դաունոռուբիցին արտադրող շտամի մուտացնելու միջոցով, որը չէր արտադրում դոքսոռուբիցին՝ ամեն դեպքում ոչ բավարար քանակներով այն անջատելու համար :Հաջորդիվ, Հաթչինսոնի խումբը ցույց է տվել, որ արտաքին միջավայրի հատուկ պայմաններում կամ գենետիկ մոդիֆիկացիաների ներմուծման ճանապարհով, այլ Ստրեպտոմիցեսի շտամները նույնպես ունակ են սինթեզելու դոքսոռուբիցին ։ Նրա խումբը նաև կլոնավորել է ԴՔՌ սինթեզի համար պատասխանատու գեներ, որոնցից ոչ բոլորն են ամբողջապես հետազոտվել։ 1996 թվականին Սթրոլի խումբը հայտնաբերեց, անջատեց և բնութագրեց դոքս Ա գենը, որն էլ կոդավորում է էնզիմը ՝ դաունոռուբիցինի ԴՔՌ-ի վերածող ։ Արդեն 1999-ին նրանք ստացան ռեկոմբինանտ դոքս Ա գենը. այն ցիտոքրոմ P450 օքսիդազ է, և կատալիզում է դոքսոռուբիցինի սինթեզի բամաթիվ էտապներ, այդ թվում՝ էտապներ դաունոռուբիցինի սինթեզի համար ։ Վերջինս անչափ կարևոր է, քանի որ պարզ է դառնում, որ դաունոռուբիցին սինթեզող շտամները կրում են բոլոր անհրաժեշտ գեները ԴՔՌ սինթեզի համար, որը թերապևտիկ առավել մեծ արժեք ունի։ Հաթչինսոնի խումբը շարունակել է ԴՔՌ սինթեզի մեթոդների կատարելագործումը, սկսած կոմերցիոն արտադրությունում կիրառվող ֆերմենտատիվ պրոցեսներից, չսահմանափակվելով դոքս Ա գենը կոդավորող պլազմիդների ներմուծումով, և ներմուծելով այլ մուտացիաներ, որոնք արգելակում են ֆերմենտները՝ ԴՔՌ-ի ելանյութերը շունտավորող այլ ոչ պետքական միացությունների, ինչպիսին է, օրինակ՝ բաումիցինանման գլիկոզիդները ։ Որոշ եռակի մուտանտներ, որոնք գերէքսպրեսում էին դոքս Ա գենը, կրկնապատկում էին ԴՔՌ դուրս բերումը։ Վերջինս ուներ ավելին քանի ուղղակի գիտական հետաքրքրությունը, քանի որ սույն ժամանակահատվածում ԴՔՌ-ն արժեր $1.37 միլիոն դոլլար մեկ կիլոգրամի հաշվարկով, իսկ 1999 թվականի ներկա արտադրությունը կազմում էր 225 կիլոգրամ՝ մեկ տարվա ընթացքում ։ Առավել արդյունավետ արտադրության տեխնիկաների ներմուծումը բերեց գնանկման՝ մինչև $1.1 միլիոն դոլլար մեկ, ոչ լիպոսոմալ դեղաձևի կիլոգրամի համար։ Իհարկե, ԴՔՌ-ն կարելի է արտարել նաև կիսաարհեստական ճանապարհով, դաունոռուբիցինից, բայց պրոցեսն ընդգրկում է բազմաթիվ էտապներ (այդ թվում էլեկտրոֆիլ բրոմացում), և բացի այդ էլ ելքն աղքատիկ է ։
Ազդեցության մեխանիզմ
Դոքսոռուբիցինը փոխազդում է ԴՆԹ-ի հետ ինտերկալացիայի ճանապարհով և արգելակում է մակրոկոլեկուլների կենսասինթեզը ։ Այն արգելակում է տոպոիզոմերազա II-ի պրոգրեսիան. էնզիմ, որը ԴՆԹ տրանսկրիպցիայի ժամանակ գերպարուրված շղթաների մեջ եղած գերլարվածությունն է վերացնում ։ Դոքսոռուբիցինը կայունացնում է տոպոիզոմերազա II կոմպլեքսը՝ մինչև ԴՆԹ երկու շղթաների տրոհումը՝ կանխելով ԴՆԹ-ի կրկնապատկումը և կանգնեցնելով ռեպլիկացիան ։ Այն նաև խթանում է խինոնային տիպի ազատ ռադիկալների արտադրությունը, որը բերում է ցիտոտոքսիկության ։
Մոլեկուլի արոմատիկ քրոմոֆորային մասը ինտերկալացիայի է ենթարկվում ԴՆԹ-ի 2 նուկլեոտիդային զույգերի միջև, մինչդեռ վեց-անդամանի դաունոզամինացված շաքարը տեղակայվում է փոքր ակոսում և փոխազդում է ինտերկալացիայի հատվածին հարակից նուկլեոտիդային զույգերի կողմնային հատվածների հետ, ինչի մասին վկայում են որոշ կրիստալոիդ կառուցվածքներ ։
Ինտերկալացիայի ճանապարհով դոքսոռուբիցինը կարող է նաև բերել տրանսկրիկցիոն ակտիվ քրոմատինից հիստոնի անջատման ։ Որպես հետևանք ԴՆԹ վնասման նկատմամբ պատասխանը, էպիգենոմը և տրանսկրիպտոմը ապաարգելակվում են՝ դոքսոռուբիցինով ազդած բջիջներում :
Պատմություն
1950-ական թվականներին, իտալական հետազոտական ընկերությունը (Ֆարմիտալիա հետազոտական լաբորատորիաներ), կազմեց հակաքաղցկեղային միացությունների հարտնաբերման ծրագիրը՝ հողային միկրոբներից։ Հողի նմուշը ստացվել էր 13րդ դարի Կաստել դել Մոնտե ամրոցի շրջակայքից։ Streptomyces peucetius -ի նոր շտամից, որն արտադրում էր կարմիր պիգմենտ, անջատվեց հակաբիոտիկ՝ արդյունավետ ազդող մկների ուռուցքների վրա։ Քանզի, ֆրանսիական հետազոտողների խումբը նույնպես հայտնաբերել էր այդ միացությունը միևնույն ժամանակահատվածում, երկու թիմերը տվեցին միացությանը դաունոռուբիցին անվանումը` Դաունի- նախահռոմեական ցեղի անվանմամբ, որը զբաղեցնում էր Իտալիայի այն տարածքը, որտեղ հայտնաբերվել էր միացությունը, և ռուբի/ruby/rubis - ֆրանսերեն բառ, որը բնութագրում էր գունավորումը ։ Կլինիկական հետազոտությունները սկսվեցին 1960-ականներին և դեղը հաջողված էր սուր լեյկեմիայի և լիմֆոմայի բուժման համար։ Այնուամենայնիվ, 1967-ին հաստատվեց, որ դաունոռուբցինը հանգեցնում է մահացու սրտային վնասման ։
Ֆարմիտալիայի հետազոտողների խումբը շուտով հայտնաբերեց, որ միացության կառուցվածքային չնչին փոփոխությունը բերում է բիոլոգիական ակտիվության փոփոխման։ Ստրեպտոմիցեսի շտամը մուտացվեց, օգտագործելով N-նիտրոզո-N-մեթիլ ուրեթան, և նոր շտամը սկսեց արտադրել այլ, կարմիր երանգավորված հակաբիոտիկ։ Նրանք անվանեցին նյութը Ադրիամիցին, Ադրիատիկ ծովի պատվին, հետագայում անունը փոխվեց դոքսոռուբիցին, որպեսզի համապատասխաներ անվանակարգման կոնվենցիային ։ Դոքսոռուբիցինը ցուցաբերեց առավել արտահայտված հակաուռուցքային ակտիվություն մկների օրգանիզմում, հատկապես սոլիդ ուռուցքների դեպքում։ Այն, նաև ցուցաբերեց բարձր թերապևտիկ ինդեքս, բայց կարդիոտոքսիկությունը պահպանվել էր ։
Դոքսոռուբիցինը և դաունոռուբիցինը միասին կարելի է դիտարկել որպես անտրացիկլինների նախահայր։ Հաջորդող հետազոտությունները տվեցին անտրացիկլինների մեծաքանակ ներկայացուցիչներ, և հիմա առկա են առավել քան 2000 դոքսոռուբիցինի անալոգներ։ 1991-ից սկսած, դրանցից 553-ը գնահատվել են Քաղցկեղի Ազգային Ինստիտուտի սկրինինգային ծրագրի շրջանակում ։ 2016 թվականին GPX-150-ը ԱՄՆ ՍԴՀ կողմից գրանցվել է օրֆան դեղերի ցանկում (դեղորայք, որոնք ստեղծված են շատ հազվադեպ հանդիպող հիվանդությունների բուժման համար, և շահավետ չէ դրանց արտադրությունն առանց պետական միջնորդության)։
Անվանումներ
Վաճառվում է տարբեր բրենդային անվանումներով, օրինակ ՝ Ադրիամիցին, Ռուբեքս ։
Թողարկում
Դոքսոռուբիցինը լուսազգայուն է, ուստի տարրաները հաճախ պատված են լինում ալյումինով կամ շագանակագույն ստվարաթղթով՝ լույսի ազդեցությունից պաշտպանելու համար ։ Դոքսոռուբիցինը նաև ունի լիպոսոմային ներպատիճավորված տարբերակ՝ Դոքսիլը (պեգիլացված), Մայոսեթը (ոչ պեգիլացված) և Ցելիքսը։ Վերջիններս նույնպես օրգանիզմ են ներմուծվում ներերակային ներարկման ճանապարհով ։
Պակասուրդ
Սկսած 2011 թվականից մինչև 2014 թվականի մարտ ամիսը, Դոքսիլի քանակը շատ սահմանափակ էր և չէր համապատասխանում պահանջարկին ։ 2011-ին, Դոքսիլի պակասուրդը կապված էր արտադրող ընկերությունների հետ։ Ջոնսոն & Ջոնսոն ընկերությունը, իր ֆիլիալ Ջենսսեն Պրոդաքթսի միջոցով ստանում էր Դոքսիլը իր պայմանագրային գործընկեր Բեն Վենյու Լաբորատորիաներ-ից՝ տեղակայված Բեդֆորդում, Օհայո նահանգ, այն գերմանական Boehringer Ingelheim GmbH ընկերության ենթամիավորն է ։ Խնդիրները սկսվեցին Բեն Վենյու ընկերությունից, երբ նրանք ժամանակավոր դադարեցրին արտադրությունը՝ որակի կարգավորման հետ կապված ։
2012 թվականի փետրվարին, Դոքսիլի պակասուրդը կարգավորելու համար, ԱՄՆ ՍԴՀ թուլյատրեց ժամանակավոր Լիպոդոքսի ներմուծումը, որը նույն բաղադրությունն ուներ ինչ և Դոքսիլը և արտադրվում էր հնդկական Սան դեղագործական ընկերության ֆիլիալի կողմից ։ Հետագայում ՍԴՀ հայտարարեց, որ կշարունակի Լիպոդոքսի ներկրումը, մինչև Սանը ամբողջությամբ բավարարի ջեներիկ Դոքսիլի պակասուրդը ։
ՍԴՀ հաստատեց առաջին ջեներիկ Դոքսիլն, արտադրված Սանի կողմից, 2013 թվականի փետրվարին։ Այն թողարկվում է 20 և 50 միլիգրամ ֆլակոններով ։
Հետազոտություններ
Կոմբինացված թերապիայի փորձարկումերը մկների վրա, սիրոլիմուսի (ռապամիցին) և դոքսոռուբիցինի համակցմամբ, խոստումնալից են եղել ԱԿՏ-դրական լիմֆոմաների բուժման համար ։
Վերջին ժամանակներում, փորձակենդանիների հետազոտության ժամանակ միացվել է մկան մոնոկլոնալ հակամարմինները դոքսոռուբիցինի հետ և ստեղծվել իմունոկոնյուգատ՝ ունակ հեռացնելու մկան օրգանիզմից ՄԻԱՎ վիրուսը։ Ներկայիս հակառետրովիրուսային թերապիան դեռ թողնում է տիրոջ օրգանիզմում վիրուսի «փաթեթներ»։ Այս իմունոկոնյուգատի զուգակցումը հակառետրովիրուսային թերապիայի հետ պոտենցիալ ունի հակամարմին էքսպրեսող T-բջիջների վերջնական էռադիկացիայի ։
Հակամալարիային ակտիվություն
Կան որոշ ապացույցներ դոքսոռուբիցինի և նմանատիպ միացությունների հակամալարիալ ակտիվության վերաբերյալ։ 2009 թվականին, միացություն կառուցվածքային միատիպ դոքսոռուբիցինին հայտնաբերվեց, որ արգելակում է պլազմեպսին II-ը՝ ֆերմենտ բնորոշ մալարիայի պլազմոդիումին ։ Հետագայում ԳլաքսոՍմիթՔլայն դեղագործական կազմակերպությունը հայտնաբերեց դոքսոռուբիցին նման ածանցյալների պարազիտի աճն արգելակելու հատկությունը ։
Ֆլյուրեսցենցիա
Դոքսոռուբիցինը նաև հարտնի է որպես ֆլյուրեսցենտ։ Վերջինս օգտագործվում է դոքսոռուբիցինի կոնցենտրացիաները ստուգելու, և հնարավորություն է տալիս մոլեկուլն օգտագործելու՝ որպես թերանոստիկ միացություն։ Բայց այս հատկությունն ունի սահմանափակումներ, քանի որ դոքսոռուբիցինի ֆլյուրեսցենցիայի սպեկտրը կախված է մի շարք գոծոններից ՝ ներառող միջավայրի թթվայնությունը, լուծիչի դիէլեկտրիկ թափանցելիությունը և այլն։ Դոքսոռուբիցինի ֆլյուրեսցենցիան մարում է ԴՆԹ-ի հետ միացման, իսկ պահպանվում է միցելներով ներպատիճավորմամբ։ Նաև հայտնի է, որ բարձր կոնցենտրացիաների դեպքում ֆլյուրեսցենցիան ինքնասահմանափակվում է և մարում։ Հակառակ պատկերն է հիստոնների հետ միացման դեպքում՝ ֆլյուրեսցենցիան աճում է ։
Արտաքին հղումներ
Կատեգորիա:Քիմիոթերապիա Կատեգորիա:Կրծքագեղձի քաղցկեղ Կատեգորիա:Տրաստուզումաբ Կատեգորիա:Ուռուցք Կատեգորիա:Դաունոռուբիցին Կատեգորիա:Անտրացիկլիններ
Տատարկա (Ինյայի վտակ)
Տատարկա (Татарка), գետ Ռուսաստանում, հոսում է Ալթայի Հանրապետությունում, Ալթայի շրջանում։ Գետի գետաբերանը գտնվում է Ինիյա գետի աջ ափից 80 կիլոմետր հեռավորության վրա։ Գետի երկարությունը 10 կիլոմետր է։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրերի կառավարման գլխավոր կենտրոնը՝ Ալեյ։ Գետի գետային ավազանն է (Վերին) Օբը մինչև Իրտիշի. թափվելը ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ։
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Տատարկա (Կոկսայի վտակ)
Տատարկա (Татарка) գետ Ռուսաստանում, հոսում է Ալթայի Հանրապետությունում, Ալթայի շրջանում։ Գետի գետաբերանը գտնվում է Կոկսա գետի աջ ափից 128 կիլոմետր հեռավորության վրա։ Գետի երկարությունը 28 կիլոմետր է։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրերի կառավարման գլխավոր կենտրոնը՝ Ալեյ։ Գետի գետային ավազանն է (Վերին) Օբը մինչև Իրտիշի թափվելը ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ։
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ասիական վագրակատու
Ասիական վագրակատու (Acinonyx jubatus venaticus)՝ վագրակատվի տեսակի ենթատեսակներից մեկը, որը նախկինում տարածված էր Մերձավոր Արևելքի և Հնդկաստանի տարբեր շրջաններում, ներկայումս պահպանվել է միայն Իրանում ոչ մեծ պոպուլյացիաների տեսքով։
Նկարագրություն
Արտաքինից գրեթե չի տարբերվում աֆրիկյան ենթատեսակից (սակայն նրանց միջև գենետիկական տարբերությունները էական են), բացառությամբ համեմատաբար ավելի կարճ մազածածկույթի, էգերը փոքր են արուներից։ Մարմնի երկարությունը միջինում կազմում է 110-150 սմ, պոչի երկարությունը՝ 60-80 սմ, քաշը տատանվում է 40-60 կգ-ի սահմաններում։
Տարածվածություն և կենսակերպ
Բնակվում են հիմնականում լեռնային շրջաններում, ինչպես նաև կիսաանապատներում և տափաստաններում, անտառային գոտիներում հազվադեպ են հանդիպում։ Նախկինում  նրանց համար որսորդության  հիմնական օբյեկտներ էին հանդիսանում  խոշոր կճղակավոր կենդանիները (լեռնային ոչխարները, այծերը, վիթեր), սակայն ներկայումս, կապված խոտակերների թվաքանակի նվազեցման հետ, ասիական վագրակատուները որսում են նաև մանր կենդանիներ և պարբերաբար հարձակվում են ընտանի անասունների վրա։ Որպես կանոն՝ վարում են միայնակ կյանք, սակայն խոշոր կենդանիների որսի համար կարող են կազմել մինչև 4 վագրակատվից բաղկացած խմբեր։ Հղիությունը տևում է  85-95 օր, ձագերը սովորաբար լինում են 2-6 հատ ։ Ձագերը ինքնուրույն կյանք են սկսում  վարել 12-20 ամսականում։ Վայրի բնության մեջ ասիական վագրակատվի կյանքի միջին տևողությունը 20-25 տարի է։ Անազատության մեջ այս կենդանիները գրեթե երբեք չեն բազմանում։
Ասիական վագրակատուն տարածված է եղել Արաբիայից ու Պաղեստինից մինչև Հնկաստանի կենտրոնական մասերը և ներկայիս Ղազախստանի հյուսիսում, սակայն մորթու համար որսագողերի կողմից ինտենսիվ ոչնչացման արդյունքում, ինչպես նաև նրանց հիմնական սնունդ հանդիսացող կճղակավորների թվի նվազման պատճառով ասիական վագրակատուները 1947 թվականին ամբողջությամբ վերացել են Հնդակաստանում, իսկ 1960-1980 ական թվականներին նաև ողջ Միջին Արևելքում (բացառությամբ Իրանի, որտեղ նույնպես նրանց պոպուլյացիան էապես նվազել է)։ 2000 թվականից Վայրի բնության պաշտպանության միությունը իրանցի գիտնականների հետ համատեղ սկսեց մշակել երկրի 5 շրջանների պաշտպանության միջոցառումը, որտեղ պահպանվում են ասիական վագրակատվի պոպուլյացիաները։
Ծանոթագրություններ
Կատեգորիա:Վագրակատուներ Կատեգորիա:Կաթնասուններ Կատեգորիա:Կենդանիներ
Ռանի Լի
Ռանի Լի (Ranee Lee, ), կանադացի ջազ վոկալիստ և երաժիշտ, ով բնակվում է Մոնրեալում, Քվեբեկ։ Նաև դերասան է, հեղինակ, մանկավարժ և հեռուստահաղորդավար։ Կանադայի շքանշանի անդամ է։
Կենսագրություն
Ռանի Լին ծնվել է 1942 թվականին Բրուքլինում։ 1970 թվականին տեղափոխվել է Մոնրեալ ։ 1970-ական թվականներին որպես ջազ թմբկահար և տենոր սաքսոֆոնիստ շրջագայել է Հյուսիսային Ամերիկայում։ Հետագայում մարմնավորել է Բիլի Հոլիդեյին Lady Day-ին և արժանացել Դորա Մավոր Մուրի մրցանակի իր կատարման համար։ Հետագայում ձայնագրվել է որպես վոկալիստ՝ 1984 թվականին թողարկելով իր առաջին «Live At The Bijou» ալբոմը։
Գրել և նկարահանվել է Dark Divas, The Musical մյուզիքլում, որը հարգանքի տուրք է 20-րդ դարի յոթ ամենահեղինակավոր կին ջազային երգիչների կյանքին և գործունեության կարիերային` Ժոզեֆինա Բեյքեր, Բիլի Հոլիդեյ, Փերլ Բեյլի, Լենա Հորն, Դինա Վաշինգտոն, Էլլա Ֆիցջերալդ, Սառա Վոան ։
Ռանի Լիի երգն ընդրգկված է «Սև հոգի» (2002 թ.) անիմացիոն կարճամետրաժ ֆիլմում։
Ռանի Լին նաև մանկական գրքի հեղինակ է (Nana, What Do You Say?): Որպես մանկավարժ երկար տարիներ կապված է եղել Քվեբեք քաղաքի Լավալի համալսարանի և ՄաքԳիլի համալսարանի Շուլիչ երաժշտական դպրոցի հետ ։ Հյուրընկալել է «The Performers» հեռուստատեսային շարքին ։
Պարգևներ, մրցանակներ
1988 թվականին երաժշտական և դերասանական գործունեության համար արժանացել է Մարտին Լյութեր Քինգ կրտսերի մրցանակի։ 2006 թվականին դարձել է Կանդայի շքանշանակիր։ 2004 և 2008 թվականներին արժանացել է Ջազի մանկավարժների միջազգային ասոցիացիայի մրցանակին : 2010 թվականին Ranee Lee - Lives Upstairs ալբոմի համար ստացել է Ջունո մրցանակ։
Արտաքին հղումներ
Կատեգորիա:Կանադացի ջազ երգչուհիներ Կատեգորիա:Կանադացի երաժիշտներ Կատեգորիա:Կանադացի դերասանուհիներ
Նադիա Քաաբի-Լինկե
Նադիա Քաաբի-Լինկե, Բեռլինում ապրող ուկրաինական ծագմամբ թունիսցի նկարչուհի, հայտնի է իր կոնցեպտուալ արվեստով և հատկապես 2011 թվականի «Թռչող գորգեր» արձանով։ Նրա աշխատանքները նվիրված են աշխարհաքաղաքականության, ներգաղթի և անդրազգային նույնության թեմաներին։ Մեծանալով Թունիսի, Կիևի, Դուբայի և Փարիզի միջակայքում՝ Քաաբի-Լինկեն սովորել է Թունիսի գեղեցիկ արվեստների ինստիտուտում և փարիզյան Սորբոնում ստացել է արվեստի փիլիսոփայության դոկտորի աստիճան։ 2011 թվականին նա արժանացել է Abraaj Group Art Prize մրցանակի «Թռչող գորգեր» աշխատանքի համար, որը վանդակավոր արձան էր, հատակին գցում էր երկրաչափական ստվերներ՝ նման Վենետիկի փողոցային առևտրականների գորգերին։ Ստեղծագործությունը 2016 թվականին ձեռք է բերել Նյու Յորքի Գուգենհայմ թանգարանը՝ գեղարվեստական համաշխարհային Guggenheim UBS MAP նախաձեռնության շրջանակներում։ 2014 թվականին Հոնկոնգում Քաաբի-Լինկեն նաև դարձել է Արտ Բազել ցուցահանդեսի դափնեկիր։
Վաղ տարիներ
Նադիա Քաաբի-Լինկեն ծնվել է Թունիսում 1978 թվականին։ Ունի ուկրաինական և թունիսյան ծագում, նրա հայրը մարզական վերլուծաբան էր, մայրը՝ քիմիկոս։ Քաաբի-Լինկեն ապրել է Կիևում և Թունիսում։ 12 տարեկանում Նադիան տեղափոխվել է Դուբայ, երբ նրա հայրն այնտեղ աշխատանք է ունեցել։ Քաաբի-Լինկեն հիշում է այդ փոփոխության մասին որպես դժվարին քայլ՝ հատկապես ժամանակակից պարեր սովորելու հնարավորության կորստի հետ կապված։ Մոր օգնությամբ Քաաբի-Լինկեն սկսել է նկարել։ Ավելի ուշ նա գեղանկարչություն է սովորել Թունիսի գեղեցիկ արվեստների ինստիտուտում , որն ավարտել է 1999 թվականին։ 2008 թվականին Քաաբի-Լինկեն փարիզյան Սորբոնում ստացել է փիլիսոփայության դոկտորի աստիճան գեղագիտության և արվեստի փիլիսոփայության ոլորտում։ Ֆրանսիայում սովորելու ժամանակ նա հանդիպել է ապագա ամուսնուն՝ գերմանացի Թիմոյին, որը հետագայում եղել է Քաաբի-Լինկեի բազմաթիվ ներկայացումների վերահսկողը ։
Քաաբի-Լինկեի առաջին անհատական ցուցահանդեսը տեղի է ունեցել Թունիսում 2009 թվականին, որին հետևել են անհատական ցուցադրությունները Բեռլինում (2010) , Էռլս կորտի խճանկարային սենյակներում (Լոնդոն, 2014) և Dallas Contemporary թանգարանում (2015) ։ Քաաբի-Լինկեն ստացել է 2009 թվականի Ալեքսանդրայի բիենալեի ժյուրիի մրցանակը և Abraaj Group Art Prize մրցանակը 2011 թվականին ։ Abraaj Group-ը 2011 թվականին պատվիրել է նրան «Թռչող գորգերը» , որը ցուցադրվել է 54-րդ Վենետիկի բիենալեի ժամանակ , իսկ 2016 թվականին այն ձեռք է բերել և ցուցադրել Նյու Յորքի Սողոմոն Գուգենհայմի թանգարանը ։
Քաաբի-Լինկեն 2012 թվականին աշխատել է Լոնդոնի Դելֆինի ֆոնդում, որտեղ նա շատ տպավորվել է ընտանեկան բռնությունների զոհերի հետ հանդիպումներից ։ Նա 2014 թվականին դարձել է Հոնկոնգում կայացած Արտ Բազելի «Զարգացող արվեստի բացահայտման» դափնեկիր, որտեղ նա ցուցադրվել է Կալկուտայի փորձարարական թանգարանում ։ Նույն թվականին ավելի ուշ նա ավարտել է իր «Իմ քար» նախագիծը (Meinstein) Նոյկյոլնում կենտրոնում (Բեռլինի շրջան)։ Նրա ստեղծած մայթի խճանկարում օգտագործել է շրջանի բնակիչների (որոնք հիմնականում ներգաղթյալ էին) ազգային ծագմանը համապատասխանող քարեր ։ Քաաբի-Լինկեն նկարագրել է իր աշխատանքը որպես ժամանակակից կյանքի հնագիտություն ։
Անձնական կյանք
Նադիա Քաաբի-Լինկեն ամուսնացած է և ունի երկու որդի՝ ծնված 2013 թվականի սկզբին և 2017 թվականի վերջին։ Նա ապրում է Բեռլինում և Կիևում։ Քաաբի-Լինկե կարողանում է խոսել վեց լեզուներով ։
Ցուցահանդեսներ
Անհատական
Խմբակային
Արտաքին հղումներ
Կատեգորիա:Փարիզի համալսարանի շրջանավարտներ Կատեգորիա:21-րդ դարի կին արվեստագետներ Կատեգորիա:Թունիսցի կանայք Կատեգորիա:Ուկրաինացի նկարչուհիներ Կատեգորիա:Թունիսցի նկարչուհիներ Կատեգորիա:Թունիսցի արվեստագետներ
Հացյաց դրախտ
Հացյաց դրախտ, հացենու անտառապուրակ Մեծ Հայքի Տուրուբերան նահանգի Տարոն գավառի Աշտիշատ ավանում, որտեղ գտնվում էր Վահագնի մեհյանը։ Ըստ Փավստոս Բուզանդի, Գրիգոր Ա Պարթևը (Լուսավորիչ), Աշտիշատի մեհյանը փոխելով մայր եկեղեցու, Հացյաց դրախտի սրբազան աղբյուրում մկրտել է Հայոց զորաբանակը։ Նույն պատմիչի հավաստմամբ, Հացյաց դրախտում բնակվել է ասորի քարոզիչ Դանիել քորեպիսկոպոսը, որին Գրիգոր Լուսավորիչը կարգել էր Տարոնի եկեղեցու գլուխ, ինչպես նաև Մեծ Հայքի եկեղեցիների վերակացու։ Հուսիկ Ա Պարթևի մահից (347) հետո Հայոց կաթողիկոսական գահի հավակնորդ Դանիելը սպանվել է Տիրան թագավորին հակառակվելու համար և թաղվել Հացյաց դրախտում։
Կատեգորիա:Տարոն
Անգլիական այգու ռոտոնդաներ
Տեղագրություն
Գտնվում է Երևանի Անգլիական այգու հարավ–արևմտյան սահմանին և ձգվում է Մալականների փողոցի երկայնքով։
Նկարագիր
Շինությունը բնութագրում է ազատ նախագծման սկզբունքը, չնայած որոշակի պարբերաբար կրկնվող ծավալապլանավորման լուծումների։ Կոպմոզիցիայի պլանը կանխատեսում է երկու ֆունկցիոնալ կոմպոնենտներ՝ քառակուսի պատը և այգու կողմ ուղղված բազմանկյուն ռոտոնդան իրար միացնող առանցքը։ Շքամուտքով մինյանց միացված պատերը ձևավորում են կոմպոզիցիայի կառուցվածքի սիմետրիկ կորիզը, որին կիսաշրջանաձև միանում են մյուս բաղադրիչները՝ տեսադաշտում ընդգծելով ռոտոնդայի ճակատամասը։ Ռոտանդան, որն իրենից ներկայացնում է կառույցի հանգուցային էլեմենտը, տարածական կոմպոզիցիայում ուշադրությունը իր վրա է կենտրոնացնում հատված կամարի և հղկված սյուների դեկորացիաներով, երկար թեքված ճաղաշարքով և նախշավոր, եռանկյուն վերնաճակատ մուտքով։ Կոմպոզիցիայում նրա ճարտարապետական նշանակությունը մեծացնում են ծավալների պարզությունն ու երիզված լինելը։
Տես նաև
Կատեգորիա:Երևանի շենքեր և կառույցներ
Մոտոհրաձգային ջոկ
Մոտոհրաձգային ջոկ, պարզագույն ստորաբաժանում է զինծառայության մեջ, Զինված ուժերի համակարգում ցամաքային զորքերի տեսակ, որը նախատեսված է մարտական գործողություններ վարելու ինչպես ինքնուրույն, այնպես էլ այլ զորատեսակների հետ համատեղ ։ Ջոկը ներառվում է մոտոհրաձգային, մոտոհետևակային, հետևակային, ականանետային, սակրային, կապի և այլ դասակների կազմի մեջ։ Մեկ դասակը կազմված է երեք ջոկից։ Ռազմական գործողությունների ժամանակ ջոկը իրեն առաջադրված խնդիրը կատարում է դասակի կազմում։ Մոտոհրաձգային ջոկը լինում է հետևակի մարտական մեքենայով (ՀՄՄ) կամ զրահապատ փոխադրիչով (ԶՓ), իսկ հրաձգային ջոկը՝ ավտոմեքենայով։
ՀՄՄ
ՀՄՄ կամ Հետևակի Մարտական Մեքենան, սա զրահապատ թարթչավոր մեքենա է, որը հիմնական ֆունկցիան հարձակման ճնշումն է։ Նրա վրա տեղադրված է հակատանկային ական և հրթիռային համալիր։ Նաև վերին մասում գնդացիր և հրանոթ։ ՀՄՄ-ն պատված է հակագնդակային և հակաբեկորային զրահով և ունի հակամիջուկային համակարգ, որը պաշտպանում է ամբողջ մեքենան և հակատանկային ականի հնարավոր պայթյունը։
ԶՓ
Զրահափոխադրիչ կամ ԶՓ, անվավոր մարտական մեքենա է, որը նախատեսված է զինծառայողների և բարձրաստիճան այրերի մի տեղից մյուս տեղը տեղափոխվելու համար։ Զրահափոխադրիչի վրա տեղադրված է գնդացիր և մի շարք գիշերային տեսասարքեր։ ԶՓ-ն պահպանում է կրակոցներից և միջուկային զենքի ճառագայթներից։
Մոտոհրաձգային ջոկի կազմը
Մոտոհրաձգային ջոկի կազմում կարող են լինել ինչպես շարքայիններ, այնպես էլ մի շարք այլ պաշտոնյաներ (օրինակ՝ եֆրեյտորներ և սերժանտներ)։ Մոտոհրաձգային ջոկը կազմված է 9-11 հոգուց, որոնք համապատասխանաբար լինում են նշված պաշտոնյաներ
Մարտ
Մարտը դա երկու և ավելի ստորաբաժանումների զինված ընդհարումն է։ Մարտը կարող է սկսել սովորական տարաձայնություններից և ավարտվել խոշոր կորուստներով։ Մարտը կարող է ավարտվել երկու արդյունքներով, առաջին դեպքում մի կողմը հաղթում է, իսկ մյուսը հակառակը։ Մյուս դեպքում ավարտվում է ինչ որ տերության աջակցությամբ՝ հաշտությամբ։ Մարտը հաղթանակին հասնելու միակ միջոցն է։ Ժամանակակից մարտը համազորային է։ Համազորային մարտին մասնակցում են տարբեր տեսակի զորամիավորումներ և զորատեսակներ։ Նաև հանդիպում են դեպքեր երբ հատուկ զորքերը համագործակցում են ռազմաօդային և ռազմածովային զորքերի հետ։
Պաշտպանություն
Մարտի այն տեսակը, որը խափանում է հակառակորդի հարձակումը կամ հնարավոր հարձակումը կոչվում է պաշտպանություն։ Պաշտպանությունը մարտի կարևոր բաղկացուցիչ մասերից է և մարտերի հետ միասին կազմում է մեկ ամբողջություն։ Պաշտպանությունները լինում են երկու տեսակի՝ հարկադիր կամ կանխամտածված։ Ստորաբաժանումները կարող են հաղթանակի հասնել անմիջապես պաշտպանությունից հետո։
Հարձակում
Հարձակումը մարտի ամենակարևոր բաղադրիչն է։ Հիմնականում նրա նշանակությունը կայանում է նրանով, որ հակառակորդի նկատմամբ հաղթանակի կարելի է հասնել միայն հարձակման պարագայում։ Միայն վճռական հարձակմամբ կարելի է հասնել հաղթանակի։ Հարձակումից առաջ սովորաբար անցկացվում է համապատասխան պարապմունքներ՝ կրակային և շարային։ Այս պարապմունքների նպատակը կայանում է նրանով, որ հրետանու և օդուժի նախօրոք պլանավորված հարձակումները պետք է չեզոքացնվի։ Հարձակման վճռական պահը կոչվում է գրոհ։ Հարձակվող հակառակորդի վրա հարձակումը կոչվում է հանդիպական կայուն մարտ։ Այն առաջանում է տարբեր իրավիճակներում։ Նահանջող հակառակորդի վրա հարձակումը կոչվում է հետապնդում:
Երթակարգ և մարտակարգ
Մոտոհրաձգային զորքերը և ստորաբաժանումները կարող են տեղաշարժվել մի վայրից մյուս վայրը և գործել երթակարգով։ Երթակարգը և Մարտակարգը կախված է հակառակորդի գործողություններից և ռազմական տեղագրությունից։ Երթակարգի տեղաշարժումը բաժանվում է երկու մասի՝ միաշարասյուն և երկշարասյուն։ Սրանք սահմանված են հետիոտնի և ցամաքային ռազմական մեքենաների համար։ Սա ունի շարժման բարձր արագություն և ուժգնություն։
Մարտավարության հիմունքներ
Մարտական հնարավորությունները ցուցանիշներ են, որը բնորոշ է մարտական խնդիրը լուծելուն։ Մարտական հնարավորությունների ցուցանիշները լինում են քանակական և որակական։ Մարտական հնարավորությունները կազմված են մոտոհրաձգային ջոկի
Մարտական հնարավորությունների վրա ազդող էական գործոններն են
Կրակային հզորություն
Կրակային հզորությունը ներառում է
Կրակային հզորությունը հակատանկային ականների միջոցով և ինքնաձիգների միջոցով տված կորուստների հնարավորությունն է։ Լրիվ սպառազինված մոտոհրաձգային ջոկը ընդունակ է պայքար մղել մարտական մեքենայի, ուղղաթիռների և ոչնչացնել նրանց արտադրողական ձեռնարկությունը (շտաբը)։
Արտաքին հղումներ
Կատեգորիա:Ցամաքային զորքեր
Սուրբ Աստվածածին եկեղեցի (Մորոզովսկ)
Սուրբ Աստվածածին եկեղեցի (Церковь Покрова Пресвятой Богородицы), ուղղափառ տաճար Ռուսաստանի Դաշնության Ռոստովի մարզի Մորոզովսկ քաղաքում։ Ենթարկվում է Ռուս Ուղղափառ եկեղեցու Վոլգոդոնսկի և Սալսկի թեմի Բելոկալիտվինսկի մետրոպոլիային ։
Հասցեն՝ 347210, Ռոստովի մարզ, քաղաք Մորոզովսկ, Պաստուխովի փողոց, 80 ։
Պատմություն
Սուրբ Աստվածածին առաջին եկեղեցին Մորոզովսկայա կայարանում կառուցվել է 1902 թվականին հավատացյալների նվիրատվություններով։ Այն օծվել է 1903 թվականի փետրվարի 15-ին։ Անմիջապես 1917 թվականի հոկտեմբերյան հեղափոխությունից հետո տաճարը փակվել է, ապա ամբողջությամբ ոչնչացվել ։
1984 թվականի սեպտեմբերի 19-ին Մորոզովսկի կրոնական ընկերությունը գնել է Մորոզովսկի բնակիչ Բորիս Իվանովիչ Լիզենկոյի կիսակառույց տունը՝ որպես տաճար այն վերակառուցելու համար։ Եկեղեցու թույլտվությունը տրվել է Մորոզովսկի քաղգործկոմի 1984 թվականի սեպտեմբերի 20-ի թիվ 211 որոշմամբ ։
Տաճարը կահավորելուց հետո նրա տարածքում կառուցվել են հոգևորականության տունը, խոհանոցը և տնտեսական շենքերը։ 1989 թվականի սեպտեմբերի 15-ին Ռոստովի և Նովոչերկասկի մետրոպոլիտ Վլադիմիրը տաճարն օծեց հանուն Սուրբ Աստվածածնի ։ Ավելի ուշ եկեղեցուն կից ստեղծվել է կիրակնօրյա դպրոց։
Սուրբ Աստվածածին եկեղեցու սրբություններն են.
Արտաքին հղումներ
Կատեգորիա:Տաճարներ այբբենական կարգով Կատեգորիա:Ռոստովի մարզի եկեղեցիներ
Մարկուս և Մարտինուս
Մարկուս և Մարտինուս, հայտնի է որպես Մ&Մ, նորվեգական խումբ է՝ կազմված երկվորյակ եղբայրներից՝ Մարկուս Գունարսենից և Մարտինուս Գունարսենից ծնվել են 2002թ. փետրվարի 21 (15 րոպե տարբերությամբ) Թրոֆորսում ՝ Նորվեգիայում։ Նրանք երկուսն էլ 17 տարեկան են, և թողարկել են 3 ալբոմ:Նրանք սիրում են ֆուտբոլ խաղալ; ԵՎ խաղում են Mosjoen ֆուտբոլային թմում;Ունեն փոքր քույր Emma Gynarsen;
2012. Melodi Grand Prix Junior
2012թ.-ին Մարկուսը և Մարտինուսը հանդես են եկել Melodi Grand Prix Junior-ի 11-րդ մրցափուլում։ Այն անցկացվում էր Նորվեգիայի Օսլո քաղաքում, և հեռարձակեց Նորվեգիայի հեռարձակող ընկերությունը։ Նրանք հաղթել են մրցույթը, իրենց «Ջրի երկու կաթիլ» երգով(անգլերեն «Two Drops of Water») : 8-րդ տեղն է զբաղեցրել Նորվեգիայի երգերի ցուցակում։
2015–2016. Hei & Together
2015թ.-ի փետրվարի 23-ին նրանք թողարկեցին իրենց դեբյուտային ստուդիոյի «Հեյ» ձայնասկավառակը ( անգլերեն՝ Hi): Նորվեգիայի երգերի ցուցակում «Հեյ»-ը առաջինն է ։ Ալբոմում ընդգրկված է «Plystre på deg» (անգլերեն ՝ «Whistle at You») երգը։ 2015թ.-ի հուլիսի 24-ին նրանք թողարկեցին «Elektrisk» (անգլերեն՝ «Electric») երգը, Կատաստրոֆեի հետ։ Նորվեգիայի երգերի ցուցակում այն գրավել է 3-րդ տեղը։ 2015թ.-ի սեպտեմբերի 25-ին նրանք թողարկեցին «Ei som deg» (անգլերեն՝ One Like You)երգը, Իներ Տիերի հետ։ Նորվեգիայի երգերի ցուցակում այն գրավել է 15-րդ տեղը։ 2016թ.-ի մայիսին նրանք թողարկեցին 3 երգ։ Առաջինը՝ «Girls» (Աղջիկներ), Մեդքոնի հետ, Նորվեգիայում համար առաջին դեբյուտը, որը իրենց 2-րդ երգն էր՝ «Elektrisk»-ից հետո, որ Շվեդիայի 100 լավագույն երգերի ցուցակում։ Երկորդը՝ «Heartbeat», և երրորդը՝ «I Don't Wanna Fall in Love», որոնք հաջորդել են «Girls»-ին մի քանի հետո, և զբաղեցրել են 21-րդ և 37-րդ հորիզոնականները ։ Դրանք հաջորդեցին «Girls»-ին, «Light It Up» և «One More Second» երգերի հետ, 2016թ.-ի նոյեմբերին։ Նրանք թողարկեցին իրենց 3-րդ ալբոմը, «Together»(հայերեն՝ «Միասին») վերնագրով։ Ալբոմի մեջ ներառված են՝ «Girls», «Heartbeat», «Light It Up» և «One More Second» երգերը։ 1 շաբաթ անց, «Together»-ը առաջին տեղում էր Նորվեգիայում և Շվեդիայում, և 6-րդը Ֆինլանդիայում։
Ծանոթագրություններ
Կատեգորիա:21-րդ դարի երգիչներ
Զոնթայմ (Շվաբիա)
Զոնթայմ (Sontheim), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 2496 մարդ (դեկտեմբերի 31, 2010) ։ Զբաղեցնում է 26,53 կմ² մակերես։ Պաշտոնական կոդ՝ 09 7 78 196։
Արտաքին հղումներ
Կատեգորիա:Գերմանիայի բնակավայրեր
Մոռինյուս (Գոյաս)
Մորրինյուս (Morrinhos), համայնք Բրազիլիայում, մտնում է Գոյաս նահանգի մեջ։ Մի մաս է կազմում Գոյաս նահանգի հարավային մարզը։ Մտնում է տնտեսական կարգավիճակ ունեցող Մեյա Պոնտիի գավառի մեջ։ Բնակչությունը կազմում է 38 991 մարդ, ըստ 2006 թվականի տվյալների։ Տարածքը կազմում է 2 846,191 կմ2։ Բնակչության խտությունը 13,4 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր
Հարրի Ուինսթոն
Հարրի Ուինսթոն (Harry Winston, ), ամերիկացի ոսկերիչ։ 1958 թվականին Սմիթսոնյան ինստիտուտին է նվիրել Հոուփի ադամանդը, իսկ ավելի ուշ՝ 1963 թվականին, նույն ինստիտուտին է վաճառել Պորտուգալական ադամանդը (Португальский бриллиант, Portuguese Diamond) :
1932 թվականին Ուինսթոնը հիմնել է (Նյու Յորք)  ։ Նա հայտնի է որպես «ադամանդների արքա»    ։
Պատմություն
Ուինսթոնի հայրը ՝ Ջեյքոբը, փոքր ոսկերչական բիզնես սկսեց անմիջապես այն բանից հետո, երբ նա և նրա մայրը ներգաղթեցին ԱՄՆ Ուկրաինայից։ Երիտասարդ տարիքում Հարրին աշխատում էր իր հոր խանութում։ 12 տարեկանում Հարրին գրավատանը 2 կարատանոց զմրուխտ գնեց ընդամենը 25 ցենտով, իսկ երկու օրից այն վաճառեց արդեն 800 դոլարով ։
Իր սեփական ոսկերչական բիզնեսը Ուինսթոնը սկսեց 1920 թվականին, իսկ առաջին ոսկերչական խանութը բացեց 1932 թվականին Նյու Յորքում ։
1926 թվականին նա 1,2 մլն դոլարով ձեռք բերեց Արաբելլա Հանթինգթոնի ոսկերչական զարդերի հավաքածուն. Արաբելլան երկաթուղային մագնատ էր. Հանթինգթոնի կինն էր և հավաքել էր աշխարհի ամենամեծ ոսկերչական հավաքածուներից մեկը Cartier-ից։ Ուինսթոնը նրա մահից հետո գնեց հավաքածուն։ Ոսկերչական զարդերի դիզայնը հնացած էր, և Ուինսթոնը դրանցից ստացավ ավելի ժամանակակից ոճով ստեղծված զարդեր ։
Ուինսթոնը մահից հետո ընկերությունը կտակեց իր երկու որդիներին՝ Ռոնալդին և Բրյուսին, որոնք ընկերության վերահսկողության տասնամյա պայքարի մեջ մտան ։
2000 թվականին Ռոնալդը նոր բիզնես գործընկերոջ՝ «Fenway Partners» ընկերության հետ Բրյուսից գնեց ընկերությունը 54,1 մլն դոլարով ։
Ժառանգություն
Հարրի Ուինսթոնն աշխարհի ամենանշանավոր ոսկերիչներից մեկն էր։
1953 թվականի «Ջենտլմենները նախընտրում են շիկահերներին» ֆիլմում «Ադամանդները աղջկա լավագույն ընկերներն են» երգը ներառում է հետևյալ տողը. «Խոսի՛ր ինձ հետ, Հա՛րրի Ուինսթոն, պատմի՛ր ինձ ամեն ինչ նրանց (ադամանդների) մասին» ։ 2008 թվականի մայիսին լույս տեսավ Լորեն Վայսբերգերի «Հարի Ուինսթոնին հետապնդելիս» կատակերգական վեպը ։
Ծանոթագրություններ
Կատեգորիա:Զարդարանքներ Կատեգորիա:Զարդարվեստ Կատեգորիա:Ոսկերչություն Կատեգորիա:Ոսկերիչներ Կատեգորիա:Գործարարներ Կատեգորիա:Ամերիկացի գործարարներ
Հայաստանի փայտարվեստի թանգարան
Հայաստանի փայտարվեստի թանգարան, հիմնադրվել է 1977 թվականին՝ փայտարդյունաբերության նախարար Ալբերտ Ստեփանյանի նախաձեռնությամբ, ԽՍՀՄ գեղարվեստի ակադեմիայի իսկական անդամ, ԽՍՀՄ ժողովրդական նկարիչ Գրիգոր Խանջյանի և ՀՀ վաստակավոր նկարիչ, ՀՀ արվեստի վաստակավոր գործիչ Հովհաննես Շարամբեյանի աջակցությամբ։
Ցուցադրություն
Ինտերիերը ձևավորված է Գրիգոր Խանջյանի էսքիզներով, իսկ մետաղյա ձևավորումը՝ նկարիչ-դարբին Վարդան Օհանյանի։
Թանգարանի հավաքածուն կազմավորվել է կոլեկցիոներների և հեղինակների նվիրատվություններից, հետագայում՝ գիտարշավային նյութերի ու ձեռքբերումների շնորհիվ։ Թանգարանի հիմնական խնդիրներից է հավաքագրել, պահպանել, ցուցադրել փայտարվեստի նմուշներ և նպաստել ազգային փորագրության ավանդույթների զարգացմանը, ինչպես նաև նպաստել արհեստների մշակույթի, մասնավորապես, փայտարվեստի վերականգնմանը։
Փայտարվեստի թանգարանը, միևնույն ժամանակ, յուրօրինակ դպրոց է, որտեղ մասնագիտական կրթություն են ստացել ցուցադրվող հեղինակներից շատերը։ Նրանց աշխատանքներից ձեռք են բերել ինչպես Հայաստանի, այնպես էլ Մոսկվայի և Սանկտ Պետերբուրգի որոշ թանգարաններ։
Ցուցադրությունը պայմանականորեն բաժանվում է երեք մասի՝
Վերջին երկուսում ներկայացված են պրոֆ‎եսիոնալ քանդակագործների, նկարիչների և փայտի փորագրության վարպետների ժամանակակից ստեղծագործություններ։ Իսկ հնագույն մշակույթի բաժնում, արհեստների զարգացման պատմության և նրանց փոխներգործության լիարժեք պատկերման նպատակով փայտե առարկաների հետ մեկտեղ ցուցադրվում են նաև հարակից արհեստների նմուշներ։ Ցուցադրությունում ներկայացված են ինչպես հին փայտե առարկաներ, այնպես էլ ժամանակակից փորագրության և քանդակի նմուշներ։
Միջոցառումներ
Կրթական-ուսուցողական ծրագրեր են իրագործվում ՀՀ մարզերում և Արցախում։
Հասցե
Թանգարանը գտնվում է Երևանի կենտրոնում՝ Պարոնյան 2 և 4 հասցեում։
Իմամ Հյուսեյն մզկիթ
Իմամ Հյուսեյն մզկիթ (İmam Hüseyn məscidi), 19-րդ դարի վերջում կառուցված մզկիթը; Ճարտարապետը Ադոլֆ Էյխլերն է։ Մզկիթը գտնվում է Բաքվի Յասամալ թաղամասում։
Պատմություն
Մզկիթը կառուցվել է բարերար Հաջի Հաջիբաբայի կողմից 1890-ական թվականներին։ Հոկտեմբերյան հեղափոխությունից հետո մզկիթը որոշ ժամանակ փակ մնաց։ Բայց հետո մզկիթը վերաբացվեց։ Մզկիթը վերանորոգվել է, երբ Ադրբեջանը վերականգնել էր իր անկախությունը ։
Ադրբեջանի Հանրապետության կառավարության «պատմության և մշակույթի հուշարձանների» մասին հրամանով, «Իմամ Հուսեյն» մզկիթը «տեղական նշանակության պատմամշակութային հուշարձան» է ։
Մզկիթը գտնվում է Ադրբեջանի մայրաքաղաք Բաքվում։
Ծանոթագրություններ
Կատեգորիա:Բաքվի մզկիթներ
Պիրականժուբա
Պիրականժուբա (Piracanjuba), համայնք Բրազիլիայում, մտնում է Գոյաս նահանգի մեջ։ Մի մաս է կազմում Գոյաս նահանգի հարավային մարզը։ Մտնում է տնտեսական կարգավիճակ ունեցող Մեյա Պոնտիի գավառի մեջ։ Բնակչությունը կազմում է 24 377 մարդ, ըստ 2006 թվականի տվյալների։ Տարածքը կազմում է 2 405,114 կմ2։ Բնակչության խտությունը՝ 10,1 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր
Հետևիր երազանքիդ (մուլտֆիլմ)
'''Դիսնեյի արքայադստրերի խորհրդավոր պատմությունները. Հետևիր երազանքիդ'''» (Disney Princess Enchanted Tales: Follow Your Dreams), 2007 թվականի մուլտֆիլմ, թողարկվել է անմիջապես տեսանյութով, արտադրվել է «DisneyToon» ստուդիայի կողմից։ Ֆիլմերի առաջին շարքը, որոնք պատմում են Դիսնեյի արքայադուստրերի մասին նոր պատմություններ։ Թողարկվել է 2007 թվականի սեպտեմբերի 4-ին «Walt Disney Studios Home Entertainment» ընկերության կողմից։
Մուլտֆիլմի գլխավոր հերոսներն ենԱվրորան `«Քնած գեղեցկուհի» մուլտֆիլմից (1959) և Ժասմինը` « Ալադին» մուլտֆիլմից (1992)։
Թագավորության բանալիներ
Ստեֆան և Հյուբերտ թագավորները, Լիա թագուհին և արքայազն Ֆիլիպը երկու օրով մեկնում են, թողնելով արքայադուստր Ավրորային կառավարել հպատակներին։ Փերիներն առաջարկում են իրենց օգնությունը, բայց Ավրորան հրաժարվում է ՝ հավատալով, որ ինքն էլ կարող է դա անել։ Այնուհետև Մերիվեզան աղջկան տալիս է իր փայտիկն ու խնդրում է շատ զգույշ լինել նրա հետ։ Ամբողջ օրը Ավրորան ղեկավարում է ծառաների աշխատանքը, կազմակերպում է բանկետներ և լուծում է գյուղացիների խնդիրները։ Այդ երեկո, քնելուց անմիջապես առաջ, Ավրորան որոշում է փայտիկի օգնությամբ ստեղծել հիանալի սպիտակ զգեստ։ Հաջորդ օրը նա որոշում է, որ թագավորությունում աշխատելու համար շատ ուժ է պետք և որոշում է օգտագործել կախարդական փայտիկը գյուղացիներին օգնելու համար։ Այնուամենայնիվ, Ավրորայի անփորձությունը մոգության հետ աշխատելիս հանգեցնում է մի շարք զվարճալի հետևանքների `հսկա հավերի, կանաչ խոզերի հայտնվելը և գյուղացու բադիկի վերածելը։ Հասկանալով, որ փայտիկն օգտագործելու որոշումը սխալ էր, Ավրորան հասկանում է, թե ինչ պետք է արվի, որպեսզի ինքն իրեն լուծի բոլոր խնդիրները։
Ավելին քան արքայադուստր
Արքայադուստր Ժասմինը հոգնել է արքայադստեր իր անմիջական պարտականություններից `մասնակցել տարբեր միջոցառումների և շքեղ արարողությունների։ Մինչ նկարիչը նկարում է նրա դիմանկարը ՝ որպես «Սիրամարգների արքայադուստր», Ժասմինը կորցնում է համբերությունը և ասում, որ  ավելի մեծ պատասխանատվություն է ցանկանում։ Այնուհետև սուլթանը դստերը նշանակում է կրթության հարցերով խորհրդական, իսկ աղջիկը սկսում է աշխատել Թագավորական ակադեմիայում։ Արքայադուստրը սարսափում է իր ուսանողներից. նրանք նկարում են պատերին, կռվում են բարձերով, գրքեր նետում։ Նա օգնության է կանչում իր վագր Ռաջուիին, որպեսզի վախեցնի երեխաներին, բայց ոչինչ չի ստացվում, և Ժասմինը այլևս չի հավատում, որ մի օր նա կկարողանա հաղթել երեխաներին։ Այդ նույն գիշեր սպասուհին հանգստացնում է աղջկան ՝ ասելով, որ ինքը պետք է համբերատար և համառ լինի։ Հաջորդ օրը, Խակիմը, որը ծառայում է արքայական ձիանոցում, օգնություն է խնդրում Ժամինից. «Սուլթանի մրցանակային ձին», որը կոչվում է «Սահարա» կորել է։ Իր ընկերների `Կովրի, Աբուի ևՅագոյի օգնությամբ` Ժասմինը գտնում է ձին և վեադարձնում պալատ։
Դերերը հնչյունավորել են
«Ավելին, քան արքայադուստր» (More Than A Peacock Princess):
Այլընտրանքային տարբերակ
Սկզբնապես պլանավորված էր, որ ֆիլմը կկոչվի «Բարության թագավորություն» և պետք էր պատմեր «Գեղեցկուհին և հրեշը» մուլտֆիլմի Բելի մասին, արքայադուստր Ժասմինի փոխարեն։ Պաշտոնական հոլովակները նույնիսկ թողարկվել են Դիսնեյի տարբեր ֆիլմերի DVD- ներում, բայց պատմությունն ինքնին երբեք չի թողարկվել։
Երկրորդ ֆիլմը պարզապես պետք էր կոչվեր «Դիսնեյի արքայադստրերը. Կախարդական հեքիաթներ» (A Kingdom Of Kindness) և թողարկվեր 2008 թվականին։ Հիմնական հերոսները պետք է դառնային Մոխրոտը և Մուլանը նույնանուն մուլտֆիլմերից։ Այնուամենայնիվ, առաջին մասի ցածր վաճառքի պատճառով նախագիծը փակել են ։
Երաժշտական ​​համարներ
Երգերի բառերը և երաժշտությունը գրել են Էմի Փորսը և Ռասա Դե Սալվոն
Արտաքին հղումներ
Կատեգորիա:Ամերիկյան ֆիլմեր
Թավշենի աքլորակատար
Թավշենի աքլորակատար, հավակատարազգիների ընտանիքին պատկանող բազմամյա դեկորատիվ բույս, որի հայրենիքը Հնդկաստանն է։
Նկարագրություն
Բարձրությունը հասնում է մինչև 1 մետրի։ Ցածրաճ տեսակների բարձրությունը չի անցնում 30 սմ-ից։ Ունի մեծ մասամբ վառ կարմիր կամ ոսկեդեղնավուն և վարդագույն ծաղկաբույլեր, որոնք աքլորի կատար են հիշեցնոմ և կազմված են բազմաթիվ մանր ծաղիկներից։ Հայտնի են այս տեսակի կարմրատերև սորտերը, որոնք կիրառվում են դեկորատիվ ձևավորումներում և ծաղկային վերադաշնակումներում։
Ջերմասեր, լուսասեր և բավական խոնավասեր բույս է։ Լավ է աճում Հայաստանի Հանրապետության ցածրադիր և միջին գոտու պայմաններում։ Պահանջկոտ է հողի նկատմամբ։ Ծաղկում է հուլիսից մինչև ուշ աշուն։ Հայաստանի Հանրապետության պայմաններում մշակվում է որպես միամյա բույս։
Առավել տարածված տեսակներն են․
Ցանքը կատարում են տաք ջերմոցներում։ Ծիլերը երևում են 6-8 օրից։ Առաջին տերևները երևալուց հետո կատարում են բույսերի վերատնկում կիսատաք ջերմոցներում։ Մայիսի վերջին սածիլները հողագնդով տեղափոխում են բաց գրունտ՝ տնկելով բույսը բույսից 25 սմ հեռավորության վրա։ Օգտագործվում են կանոնավոր տիպի ծաղկային ձևավորումներում, իսկ որպես կտրած ծաղիկ՝ չոր ծաղկեփնջում ։
Ծանոթագրություններ
Կատեգորիա:Ծաղկաբույսեր Կատեգորիա:Աստղածաղկազգիներ Կատեգորիա:1753 թվականին նկարագրված բույսեր
Սյուզի Կորտես
Սյուզի Կորտես (Suzy Cortez, ), բրազիլացի ֆոտոմոդել, «Միսս Բում Բում» տիտղոսի կրկնակի դափնեկիր (2015, 2019):
Կենսագրություն
Սյուզի Կորտեսը ծնվել է 1990 թվականի մայիսի 16-ին Բրազիլիայի Սան Պաուլու նահանգի Կամպինաս քաղաքում ։
2015 թվականի նոյեմբերին դարձել է «Միսս Բում Բում» տիտղոսի կրողը՝ ներկայացնելով Դաշնային շրջանը      ։
Լուսանկարվել է «Playboy Mexico» (2016 թվականի օգոստոսին Ռիո դե Ժանեյրոյում Օլիմպիական խաղերին նվիրված թողարկման մեջ)  , «FHM» , «GQ Italia» , «Cosmopolitan» , « Interviú » ամսագրերի համար  ։
2016 թվականի ապրիլին արգենտինացի հայտնի ֆուտբոլիստ Լիոնել Մեսսին ընկերուհու՝ Անտոնելա Ռոկուցոյի հետ Ինստագրամում արգելափակել էր Սյուզիի էջը, քանի որ նա նկարահանվել էր իր մարզաշապիկով շատ բաց ֆոտոշարքում և այդ լուսանկարը սոցցանցում ուղարկել նրան   ։
2016 թվականին նկարահանվել է Ռուսաստանում 2018 թվականի ֆուտբոլի աշխարհի առաջնությանը նվիրված թեմատիկ ֆոտոշարքում    ։ 2016 թվականի հոկտեմբերին «Life» հեռուստաալիքի լրագրողին տված հարցազրույցում խոստովանել է, որ ցանկանում է ունենալ Ռուսաստանի քաղաքացիություն ։
Սյուզին հրավիրվել է նկարահանվելու « Celebrity Big Brother » հեռուստաշոուի նոր եթերաշրջանին ։
2019 թվականի սեպտեմբերին երկրորդ անգամ նվաճել է «Միսս Բում Բում» տիտղոսը ։
Արտաքին հղումներ
Կատեգորիա:Բրազիլացի մոդելներ Կատեգորիա:Բրազիլացի հաղորդավարներ
Շտեթեն (Ներքին Ալգոյ)
Շտեթեն  (Stetten), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 1372 մարդ (դեկտեմբերի 31, 2010) ։ Զբաղեցնում է 15,71 կմ² մակերես։ Պաշտոնական կոդ՝ 09 7 78 199։
Ծանոթագրություններ
Կատեգորիա:Գերմանիայի բնակավայրեր
Պյոտր Ֆյոդորով
Պյոտր Պետրովիչ Ֆյոդորով (Пётр Петро́вич Фёдоров, ), թատրոնի ու կինոյի ռուս դերասան, ռեժիսոր, սցենարիստ։
Կենսագրություն
Պյոտր Ֆյոդորովը ծնվել է 1982 թվականի ապրիլի 21-ին Մոսկվայում՝ դերասանների ընտանիքում։